ފެބްރުއަރީ

**ފެބްރުއަރީ** މަހަކީ މީލާދީ ކަލަންޑަރުގެ ދެވަނަ މަހެވެ.

## ޙާދިސާތައް
* ފެބްރުއަރީ 2 - 1887 - ދިވެހިރާއްޖެ:- ބާޒާރު މައްޗާއި ކަނބާފާނު ގަނޑުވަރު ފަދަ ސަރުކާރު އިމާރާތްތަކެއް މާލޭގައި އަދައިގެން ދިއުން
* ފެބްރުއަރީ 2 - 1965 – ދިވެހިރާއްޖެ:- ޚަތިބު މީހާ މިސްކިތަށް އެރުމުން ކިޔާ އާޔަތާއި ހުކުރު ހަދީޘް ކިޔުން ހުއްޓާލުން
* ފެބްރުއަރީ 2 - 1972 – ދިވެހިރާއްޖެ:- ގާނޫނު އަސާސީ އަށް ރައީސް އޮފީހުން ހުށަހެޅި އިސްލާހުތަކެއް ރައްޔިތުން މަޖުލީހުން ފާސްކުރި. އޭގެތެރޭގައި ބޮޑު ވަޒީރަކު ބެހެއްޓުން ހިމެނެއެވެ.
* ފެބްރުއަރީ 2 - 1978 – ދިވެހިރާއްޖެ:- ޅ. ފެލިވަރުގައި ހެދި ދަޅުގައި މަސްބަންދުކުރާ ކާރުޚާނާ ރަސްމީގޮތުން ހުޅުވުން
* ފެބްރުއަރީ 4 - 1946 - ދިވެހިރާއްޖޭގައި ފުރަތަމަ ފަހަރަށް ޤައުމީ ދުވަސް ފާހަގަ ކުރަން ފެށުން.
* ފެބްރުއަރީ 4 - 1974 – ދިވެހިރާއްޖެ:- ރާއްޖޭގައި ހުޅުވުނު ފުރަތަމަ ބޭންކް ސްޓޭޓް ބޭންކް އޮފް އިންޑިޔާ މާލޭ ގޮފި ހުޅުވުން
* ފެބްރުއަރީ 7 - 1962 - ދިވެހިރާއްޖެ:- ހުވަދު އަތޮޅު އިދާރީގޮތުން ދެބަޔަށް ދެވަނަ ފަހަރު ބައިކުރެއްވުން.
* ފެބްރުއަރީ 7 - 2012 - ދިވެހިރާއްޖެ:- ދިވެހިރާއްޖޭގެ ފުރަތަމަ ދިމިޤްރާތީ ގޮތުން ވެރިކަމަށް 2008 ވަރަ އަހަރު ހޮވުނު ރައީސް، ރައީސުލް ޖުމްހުރިއްޔާ އަލްފާޞިލް މުހައްމަދު ނަޝީދު ރައީސްކަމުން އިސްތިއުފާ ދެއްވިއެވެ.
* ފެބްރުއަރީ 7 - 2012 - ދިވެހިރާއްޖެ:- އޭރުގެ ރައީސުލްޖުމްހުރިއްޔާގެ ނާއިބު ޑރ. މުހައްމަދު ވަހީދު ހަސަން މަނިކު ރައީސުލްޖުމްހުރިއްޔާ ކަމުގެ މަގާމުގެ ހުވާ ކުރެއްވިއެވެ. 
* ފެބްރުއަރީ 8 - 1980 - ދިވެހިރާއްޖެ:- ގއ.ވިލިގިލީގައި ކޮމިއުނިޓީ ސުކޫލެއް ހުޅުވުން
* ފެބްރުއަރީ 8 - 2012 - ދިވެހިރާއްޖެ:- ރައީސް ނަޝީދު އިސްތިއުފާ ދެއްވި ހާދިސާއަކީ ބަޢާވާތެއް ކަމަށް ބުނެ ރައްޔަތުންގެ ތެރެއިން ބަޔަކު ނިކުމެ ރާއްޖޭގެ އެކި ކަންކޮޅުތަކުގައި ހުރި ފުލުސް ސްޓޭޝަން ތަކާ ކޯޓު އިމާރާތް ތަކާ ދައުލަތުގެ އެހެންވެސް އިމާރާތް ތަކުގައި އަލިފާން ރޯކުރިއެވެ. އަދި މިހާދިސާގެ ސަބަބުން އެތަންތަން އަނދާ ހުލިވިއެވެ. 
* ފެބްރުއަރީ 9 - 1980 - ދިވެހިރާއްޖެ:- ކުރީގެ މައުހަދު މިހާރުގެ ކުއްލިއްޔަތުއް ދިރާސާތިލް އިސްލާމިއްޔާ ހުޅުވުން
* ފެބްރުއަރީ 9 - 1983 - ދިވެހިރާއްޖެ:- ރާއްޖޭގައި ފުއް ލޮނު އުފައްދާކަން އިއުލާންކުރުން
* ފެބްރުއަރީ 10 - 1982 - ދިވެހިރާއްޖެ:- ޖަޕާން ސަރުކާރުގެ އެހީގައި ރާއްޖޭގައި ބިނާކުރި ފުރަތަމަ ސުކޫލް އދ. މަހިބަދޫގައި ހުޅުވުން
* ފެބްރުއަރީ 14 - 1960 - ދިވެހިރާއްޖެ:- އިގިރޭސި ދައުލަތާއި ދިވެހި ދައުލަތާއި ދެމެދު އެގްރިމެންޓް ގައި ސޮއިކުރުން ދާރުލް އުލޫމް ގައި އޮތް
* ފެބްރުއަރީ 14 - 1978 – ދިވެހިރާއްޖެ:- ދިވެހިރާއްޖެ އޭޝިޔަން ޑިވެލޮޕްމަންޓްގެ މެންބަރަކަށްވުން
* ފެބްރުއަރީ 16 - 1979 - ދިވެހިރާއްޖެ:- ދިވެހި ޘަގާފަތާއި އަދަބަށް ޚިދުމަތްކުރާ މަޖްލިސް އުފެއްދެވުން
* ފެބްރުއަރީ 17 - 1961 - ދިވެހިރާއްޖެ:- ދިވެހިރާއްޖޭގެ އާލާރި ހިންގަން ފެށުން
* ފެބްރުއަރީ 20 - 1883 - ދިވެހިރާއްޖެ : މާލޭގައި ދެލި ސްޓޭޝަނެއް ހެދުމަށް އިގިރޭސި ކުންފުންޏެއްގެ އެޖެންޓް މިސްޓަރ މޮރިސަން އެކަމަށް އެދި ސިލޯނުގައި ހުންނެވި އިގިރޭސި ގަވަރނަރ ސަރ ހިޒް އެކްސެލެންސީ ޖޭއާރް ލޮންގޑަންގެ ފަތްކޮޅެއް ހިފައިގެން މާލެއައުން
* ފެބްރުއަރީ 21 - 1935 - ސުލްޠާން ޙަސަން ނޫރައްދީން (ދެވަނަ) ރަސްކަމަށް އިސްވެ ވަޑައިގަތުން
* ފެބްރުއަރީ 21 - 1979 - ދިވެހިރާއްޖެ:- ބޮޑެތި މިސްކިތްތަކުގައި އިމާމުން ކުދި މިސްކިތް ތަކުގައި މުދިމުން ތިބޭގޮތަށް ހަމަޖެއްސުން
* ފެބްރުއަރީ 21 - 1982 - ދިވެހިރާއްޖެ:- މަދަރުސަތުލް އަހުމަދިއްޔާ ހުޅުވުން
* ފެބްރުއަރީ 22 - 1958 - ދިވެހިރާއްޖެ:- ހަތަރު އަވަށުގެ އަވަށުވެރިގެ އުވާލުން
* ފެބްރުއަރީ 22 - 1972 – ދިވެހިރާއްޖެ:- ފަތުރުވެރިންގެ ގޮތުގައި އިޓަލީން އައި 22 މީހުން ފުރުން
* ފެބްރުއަރީ 22 - 1979 - ދިވެހިރާއްޖެ:- އިބްރާހިމް ނާޞިރުގެ ވެރިކަމުގައި ނީލަންކިޔައިގެން ފުރަނަ ޓްއަރިސްޓް ރިސޯޓުން ނަގައިފައިވާ ކަޅުވަކަރު މިސްކިތް އަނބުރާ ސަރުކާރާ ޙަވާލުކުރެއްވުން
* ފެބްރުއަރީ 23 - 1935 - ދިވެހިރާއްޖެ:- އައްސުލްޠާން ޙަސަން ނޫރައްދީން (ދެވަނަ) ރާއްޖޭގެ ވެރިކަމުގެ ތަޚްތަށް އިސްވުން.
* ފެބްރުއަރީ 23 - 1952 - ދިވެހިރާއްޖެ:- ދިވެހިރާއްޖެއިން ފުރަތަމަ ފަހަރަށް ބޭރުގައި އޮތް މައުރަޒެއްގައި ބައިވެރިވުން. އެގޮތުން ކޮލަމްބޯ ޕްލޭން އެގްޒިބިޝަން ގައި ބައިވެރިވުން.
* ފެބްރުއަރީ 23 - 1980 - ދިވެހިރާއްޖެ:- ރާއްޖޭގެ ޕްރައިމަރީ ތައުލީމްގެ ފަސް އަހަރުގެ މުގައްރަރެއް ކަނޑައެޅުން
* ފެބްރުއަރީ 24 - 1937 - ދިވެހިރާއްޖެ:- އިހުޒަމާނުއްސުރެ ރައްޔިތުން އަތުން ނެގެމުން އައި ވާރު ކަނޑާލެއްވުން
* ފެބްރުއަރީ 24 - 1978 – ދިވެހިރާއްޖެ:- ރާއްޖޭގައި ހުޅުވުނު ފުރަތަމަ ކޮމިއުނިޓީ ސްކޫލް ބ.އޭދަފުށީގައި ހުޅުވުން
* ފެބްރުއަރީ 24 - 1979 - ދިވެހިރާއްޖެ:- ސަރުކާރުން ގުރުއާން ހިތުދަސް މީހުންނަށް ދެމުން އައި މުސާރަ 15 ރުފިޔާ އިން 50 ރުފިޔާއަށް ބޮޑުކުރުން
* ފެބްރުއަރީ 24 - 1980 - ދިވެހިރާއްޖެ:- އަސާސީ ތައުލީމްގެ މަޝްރޫޢު އަމަލީގޮތުން ފައްޓަވައި ދެއްވުން. އެގޮތުން 15 މީހުންގެ ކްލާހަކަށް ރައީސުލް ޖުމްހޫރިއްޔާ އަލްއުސްތާޛު މައުމޫނު ޢަބްދުލް ޤައްޔޫމް ކިޔަވައިދެއްވި އެވެ.
* ފެބްރުއަރީ 28 - 1963 – ދިވެހިރާއްޖެ:- އަމީނިއްޔާ ސުކޫލް ގައި ގާރލް ގައިޑް އުފެއްދުން
* ފެބްރުއަރީ 28 - 1967 – ދިވެހިރާއްޖެ:- ދިވެހިރާއްޖެ އިންޓަނޭޝަނަލް ޓެލެކޮމިއުނިކޭޝަން ޔުނިޓްގެ މެންބަރަކަށް ވުން
* ފެބްރުއަރީ 08 - 1987 - ދިވެހިރާއްޖެ:- އަލްމަދްރަސަތުލް ޢަރަބިއްޔަތުލް އިސްލާމިއްޔާ ރައީސުލްޖުމްހޫރިއްޔާ ހުޅުއްވުން

## މަރުވި މީހުން
* ފެބްރުއަރީ 4 - 1609 - އިބްރާހީމް ކަލާފާނު، ދިވެހިރާއްޖޭގެ ރަދުން.
* ފެބްރުއަރީ 21 - 1952 - ޢަބްދުލްމަޖީދު ރަންނަބަނޑޭރި ކިލެގެފާނު އަވަހާރަވުން

ޤިސްމު:ފެބްރުއަރީ